kardosdrur/scandi-wiki huggingface dataset:
Dansk Amatør Teater Samvirke

Dansk Amatør Teater og Scenekunst (forkortet DATS) er en dansk landsforening, der beskæftiger sig med alle former for teater og drama – dvs. skuespil, kabaretter, musikteater, friluftsspil osv. Foreningen optager både enkelpersoner, teatergrupper og foreninger. Foreningen hed fra stiftelsen 1948 og frem til 2018 Dansk Amatør Teater Samvirke, og den omtales også som Landsforeningen for dramatisk virksomhed.

Historie 
Op gennem 1920'erne arbejdede Just Thorning for dansk amatørteater. I midten af 1940'erne indledtes et samarbejde med Træningsskolen på Amager, der var en skole for unge med sociale problemer. Her lavede Just Thorning teater med de unge. Hans arbejde vakte interesse landet over.

I 1948 opstod idéen om at skabe et kontaktorgan for danske amatørteatre. DATS blev stiftet 14. november 1948 i Kolding. Foreningens første formand blev Ejlert Hagelsø, mens Arne Aabenhus blev sekretær. Aabenhus stod de næste 30 år for at etablere organisationen, først som sekretær, siden som forretningsfører frem til 1978.

Samvirket havde fra 1969 sit kontor i Ladegårdskov gamle skole lige uden for Gråsten, men flyttede 1995 ind til Gråsten og 2011 til Rødekro. 2018 flyttede man til et midlertidigt sekretariat i Smidstrup ved Fredericia hos den daværende sekretariatsleder, men fik 2019 igen eget kontor, nu i Odense.

DATS var stifter og ejer af forlaget DRAMA, som lukkede 2017.

DATS har været medstifter af 1952 International Amateur Theatre Association (AITA/IATA), 1967 Nordisk Amatørteaterråd (NAR), 1974 Samrådet for amatørkor, -orkestre og -teatre (i dag AKKS, Amatørernes Kunst & Kultur Samråd) og 1998 North European Amateur Theatre Alliance (NEATA).

Landsformænd:

1948-1951 Ejlert Hagelsø; 1951-1957 H. Skjerk; 1957-1960 Ejlert Hagelsø; 1960-1964 J. K. Kristensen; 1964-1967 Sv. Møller Nicolaisen; 1967-1969 Trine Nielsen; 1969-1987 Bruno Gaston; 1987-1995 Thomas Hauger; 1995-2003 Villy Dall; 2003-2013 Lisbet Lautrup Knudsen; 2013-2015 Anders Hind; 2015-21 Pia Bredow; 2021-? Ege Juul Nielsen

Ledere af landssekretariatet:

(1948-1967 landssekretær, 1967-1994 forretningsfører, 1994-2015 generalsekretær, 2015-18 sekretariatsleder; fra 2018 generalsekretær)

1948-1978 Arne Aabenhus; 1978-1994 Asger Hulgaard; 1994-1996 Flemming Rasmussen; 1996-2006 Thomas Hauger; 2006-2015 Kristian Hald Jensen; 2015-17 Liselotte Lunding; 2017-18 Kim von Bülow; 2018 Thomas Bødker Wilckens; 2018-? Pia Longet

Eksterne henvisninger 
 Foreningens hjemmeside

Amatør Teater Samvirke
Amatør Teater Samvirke
Gråsten
Oplysningsforbund
Udenfor og indenfor


Udenfor og indenfor – Sociale og økononiske aspekter i den ældste kristendom er titlen på en bog fra 1974 af den danske teolog Niels Hyldahl (f. 1930), hvor han blandt andet behandler den jødiske fattigforsorg på Kristi tid for derigennem at kunne give et svar på spørgsmålet om hellenisterne og hebræerne som omtales i Apostlenes Gerninger () skal betragtes som jøder eller om de – som den almindelige opfattelse har været siden F.C. Baur i 1800-tallet og stadig er – skal opfattes som hedningekristne og jødekristne med henholdsvis græsk og aramæisk som sprog – altså tilhørende forskellige grupper i de ældste kristne menigheder.

Med udenfor og indenfor sigtes til vendinger brugt af Paulus bl.a. i Romerbrevet ( og -10) der placerer jøden før hedningen som herved bliver udenfor. "Ligesom hedningen i forhold til jøden, således gælder det også i forholdet til den jødekristne, at den hedningekristne i en vis, men mærkbar forstand står udenfor." (side 79)

Det er dog den almindelige opfattelse at de omtalte hellenister og hebræere er kristne og at konflikten derfor er en konflikt inden for urmenigheden, og ikke som Hyldahl mener mellem jøderne og de kristne.

To relevante bibelsteder til emnet 
 I Jerusalem boede der fromme jøder fra alle folkeslag under himlen ()
Hyldahl mener at her introduceres de jøder der i kap. 6 omtales efter deres sproglige tilhørsforhold:
 Da der i de dage blev stadig flere disciple, begyndte hellenisterne at skumle over hebræerne, fordi enkerne hos dem blev tilsidesat ved den daglige uddeling. ()
Ifølge Hyldahl var fattigforsorgen blevet varetaget af de indfødte palæstinajøder, som nu havde forfordelt hellenisternes enker; hellenisterne var jøder indvandret fra diasporaen og nu bosat i Palæstina. Dette muliggjorde så at de hellenistiske kristne, hedningekristne, kunne træde til og overtage uddelingen ved at vælge de syv diakoner, fattigforstandere eller menighedstjenere ().

"Judaister"
Hyldahl mener ligeledes at der er et problem med den almindelige opfattelse af hvor tidligt man kan tale om "judaister", en gruppe blandt de kristne der krævede at ikke-jødiske kristne lod sig omskære ved overgang til kristendommen. Denne holdning var i modstrid med Paulus' hvis opfattelse blev den sejrende.

Siden F.C. Baur (1792-1860) har man talt om en petrinsk-jødekristen og en paulinsk-hedningekristen tendens, og man har slået "judaisterne" sammen med de petrinsk-jødekristne eller "hebræerne" som Paulus' modstandere inden for de kristnes rækker.

Se også 

 Apostelmødet – Urmenigheden i Jerusalem
 Urkristendommen

Litteratur til emnet 
 Hyldahl, Niels (1974). Udenfor og indenfor : sociale og økonomiske aspekter i den ældste kristendom. DK5=22.59. 
 Hyldahl, Niels (1993). Den ældste kristendoms historie. Kbh. : Museum Tusculanum. DK5=22.59. 
 Pedersen, Sigfred (Red.) (1994). Den nytestamentlige tids historie (DNTH). Aarhus Universitetsforlag. DK5=22.59. 
Af indholdet: Kirsten Rebekka Laursen: "Urkristendommen – historiske og sociale forhold."

Eksterne henvisninger 
 Om "judaister" og "hellenister" 

Noter

Litteratur i 1974
Kristendom i antikken
Bibelen
Sydafrikas nationalvåben

Sydafrikas nationalvåben blev antaget i år 2000 og erstattede det tidligere fra 1932. Mottoet ǃke e: ǀxarra ǁke er på Khoisansproget og kan oversættes som "Splittede folk forenes".

Nationalvåben
Rigsvåbener fra Afrika
Jimmy Eat World

Jimmy Eat World er et band fra USA med sange som In The Middle, Bleed American og Work.

Fodnoter 

Musikgrupper fra USA
Musikere fra Capitol Records
Coliseum Theatre

Coliseum Theatre, også kendt som London Coliseum som er det oprindelige navn, er et af Londons største og bedst udstyrede teatre og operahuse. Teateret ligger i St Martin's Lane, i hjertet af Londons teaterdistrikt Covent Garden.

Bygningen blev tegnet af Frank Matcham, som også stod bag London Palladium. Den første teaterchef var en af datidens største personligheder indenfor britisk teater, Oswald Stoll. Første forestilling blev vist 24. december 1904.

Navnet skiftede til det nuværende i 1931. Frem til 1968 blev der vist 651 forestillinger af musicalkomedien White Horse Inn, som havde premiere 8. april 1931. I 1968 blev teatret købt af Sadler's Wells Opera Company, som havde flyttet fra Sadler's Wells Theatre. Selskabet skiftede navn til English National Opera i 1974.

Fra 2000 til 2004 foregik der en omfattende renovering.

I 2004 og 2006 blev Royal Variety Performance holdt på Coliseum Theatre, med Charles, prins af Wales tilstede.

Teatre i Storbritannien
Operahuse
Bygninger, konstruktioner og anlæg i London
Seværdigheder i London
London School of Economics

London School of Economics and Political Science bliver ofte refereret til som London School of Economics eller bare LSE. Skolen er et specialuniversitet lokaliseret i Houghton Street i det centrale London, tværs over Aldwych og ved siden af Royal Courts of Justice. LSE er en af verdens ledende social science-institutioner.. Universitetet har samtidig verdens mest internationale sammensætning af studerende  LSE havde den største procentdel af forskning klassificeret som værende i verdensklasse af alle universiteter i 2008 Research Assessment Exercise. Universitetet er et af verdens mest selektive og har den laveste optagelsesrate af alle universiteter i Storbritannien. Adskillige Nobelprisvindere og statsoverhoveder har læst eller undervist på LSE.

Referencer 

Universiteter i Storbritannien
School of Economics
Johan August Gripenstedt

Friherre Johan August Gripenstedt (11. august 1813 – 13. juli 1874) var en svensk liberal politiker, medlem af ståndsriksdagen 1840-1848, minister uden portefølje 1848-1856, finansminister 1856-1866, medlem af riksdagen (andra kammaren) 1867-1873.

Referencer 

Politikere fra Sverige
Friherrer fra Sverige
Johan August
Tchadisk kulturcenter

Tchadisk kulturcenter er en institution, som ligger i Moa, Tchad. 

Kulturcenter
Alfred Gusenbauer

Alfred Gusenbauer (født 8. februar 1960 i St. Pölten, Niederösterreich) er en østrigsk politiker og landets forbundskansler i perioden 11. januar 2007 til 2. december 2008. Han var partiformand for SPÖ fra 2000 til 2008.

Alfred Gusenbauer gik 1966 til 1970 i folkeskole i Ybbs an der Donau og fra 1970 til 1978 gik han på gymnasium i Wieselburg. Derefter begyndte han først at studere restsvidenskad på Wien Universitet men fik senere interesse for politikvidenskab og filosofi, hvorfra han i 1987 fik sin doktorgrad.

Gusenbauer var fra 1981 til 1990 ansat i SPÖ og fra 1990 til 1999 ansat i arbejdstagerorganisationen Kammer für Arbeiter und Angestellte i Niederösterreich. Fra 1999 til slutningen af januar 2000 var formand for SPÖ i Niederösterreich.

Politisk karriere 
I 1981 begyndte hans politiske løbebane hos SPÖ som sekretær. Fra 1984-90 var han formand for SPÖ's ungdomsbevægelse Sozialistischer Jugend og i årene herefter beklædte han en helt række tillidsposter inden for SPÖ. Siden 2000 har han været partiformand for SPÖ og i perioden 2000 – 2007 har han været formand for den socialistiske gruppe i Nationalrådet.

Gusenbauers funktion som partiformand var fra begyndelsen omstrid. Ved nationalrådsvalget i 2002 fik ÖVP kun en fremgang på 4 mandater mod ÖVP's 27 mandaters fremgang (på bekostning af FPÖ). Ved nationalrådsvalget i 2006 blev SPÖ noget overraskende det største parti i Nationalrådet med 35,34 % af stemmerne. I januar 2007 dannedes en stor koaloitionsregering med ÖVP, der blev kritiseret internt i dele af SPÖ, der ikke syntes af SPÖ's mærkesager var repræsenteret tilstrækkeligt i regeringsprogrammet.

Den 16. juni 2008 besluttede SPÖ's forretningsudvalg, at Werner Faymann skulle overtage partiformandsposten efter Alfred Gusenbauer. Faymann blev officielt valgt på partiets landsmøde i Linz den 8. august 2008.

Regeringskoalitionen fik i stigende omfang svært ved at opnå enighed i en række sager, og senest strandede en stor reform af Østrigs sundhedssystem på grund af manglende enighed mellem de to partier. Den 7. juli 2008 meddelte ÖVP, at man ikke længere ønskede at samarbejde med SPÖ i koalitionsregeringen, hvorefter Alfred Gusenbauer udskrev valg til Nationalrådet den 28. september 2008. Samtidig meddelte Gusenbauer, at han ikke længere var spidskandidat for SPÖ. Alfred Gusenbauer blev dermed den forbundskansler, der har regeret i kortest tid i den Anden Republik Østrigs tid. Werner Faymann afløste Alfred Gusenbauer som forbundskansler den 2. december 2008

Eksterne henvisninger 

 Alfred Gusenbauer på Nationalrådets hjemmeside 

Kanslere fra Østrig
Personer fra Sankt Pölten
Kilden (Næstved)

Kilden eller Eilers kilde var en kilde i Næstved, hvor der i dag ligger en daginstitution med samme navn. Om kilden er der flere sagn.

Daginstitutionen lukkes 
Tim Jensen, leder af Kilden, vurderede i marts 2009 på baggrund af et spareforslag fra børne og familieudvalget. Forslaget gik på at aldersgruppen i Kilden skulle ændres fra 7-14 årige til 10-14 årige. Det ville svare til 25 færre pladser. Åbningstiden skulle reduceres fra ugentlige 42 timer til 32.
Besparelsen ville koste 3-4 pædagoger, og der ville kun være tre pædagoger tilbage. Det var ikke var nok til en byggelegeplads, blandt andet på grund af Kildens dyrehold.

Fra januar 2011 blev Kilden sammenlagt med Frit 16.

Sagnet 
En englænder skulle for mange år siden på besøg på klosteret i Herlufsholm. På vej dertil skulle han over Kildebakken, og der faldt han og brækkede benet. Han led meget, og fik på et tidspunkt øje på Kilden. Han slæbte sig derover og vaskede sit sårede ben. Han lagde sig til at sove ved Kilden natten over, og da han vågnede om morgenen, kunne han støtte på benet. Han skyllede benet en sidste gang før han drog videre mod klosteret, som han nåede samme dag (Der er ca. 3 km fra Kilden til Herlufsholm). Da han lagde sig til at sove på klosteret, begyndte det at snurre i benet. Han rejste sig op, og pludselig var benet helet, og han kunne hoppe og springe omkring.
Kilden har mystiske helende kræfter!

Historien om Eilers kilde 
 

Uddraget er historien om Eilers Kilde og da det er givet i "mands minde" (kilde mangler) står det til troende: 

Eiler Abelsøn Schrøder var søn af den berømte Næstved billedskærer Abel Schrøder. Han boede som capellan i en bolig ejet af Sct. Peders hvor Hotel Vinhuset ligger i dag.

Se også 
 Næstved
 Markkvarteret (Næstved)
 Sagn
 Daginstitutioner

Referencer

Eksterne henvisninger 

 Næstved Kommune – Info om Kilden (Daginstutionen) 

Folkesagn
Pasningsinstitutioner i Danmark
Kilder i Danmark
Næstved
Angul Hammerich

Angul Hammerich (født 25. november 1848 i København, død 26. april 1931 på Frederiksberg) var en dansk musikhistoriker. Han var bror til komponisten Asger Hamerik og farbror til komponisten og dirigenten Ebbe Hamerik.

Han tog i 1872 statsvidenskabelig eksamen og var fra 1874-1880 ansat som assistent i Den Kongelige Livrenteanstalt, men jævnsides med dette var han optaget af musikalske studier, både som musikforsker og som udøvende musiker. I løbet af 1870'erne blev han stadig mere optaget af musikalske aktiviteter som musikanmelder ved ugebladet Nær og Fjern, Illustreret Tidende og Nationaltidende. Fra 1880 levede han som musikskribent og i 1896 blev han den første musikforsker der var tilknyttet Københavns Universitet. I 1915 fik han magisterkonferensen i musikhistorie oprettet, og hans tilknytning til universitetet, der i en lang årrække havde været af midlertidig karakter, blev fra 1916 til en fast stilling som docent i musikhistorie. 

Desuden sad han i bestyrelsen for Kammermusikforeningen, Musikforeningen, Den Letterstedtske Forening og Dansk Musikselskab, hvis formand og æresmedlem han blev. Han var tillige medlem af Kungliga Musikaliska Akademien i Sverige, Ridder af Dannebrog og Dannebrogsmand. Han arrangerede musikhistoriske koncerter, og en tid ledede han sammen med Hornemans enke det af Horneman oprettede konservatorium.

Blandt hans forskningsfelter kan nævnes musiklivet ved Christian 4.s hof, det historiske Compeniusorgel på Frederiksborg Slot, lurerne fra bronzealderen, instrumenternes historie og studier over den islandske musik. Han blev en forgangsmand indenfor musikforskning i Danmark og skrev mange artikler til aviser og tidsskrifter om komponister og musikhistoriske emner. Han var også hovedmanden bag skabelsen af Musikhistorisk Museum i København (åbnet 1898) og udgivelsen af museets katalog (1909). Han var museets leder indtil sin død.

Udgivelser i udvalg 
 Musikforeningens Historie 1836-86 (1886) 
 Musiken ved Christian den Fjerdes Hof. Et Bidrag til dansk Musikhistorie. Kjøbenhavn 1892. (disputats 1892)
 Kjøbenhavns Musikkonservatorium 1867-1892 (1892)
 Kammermusikforeningen 1868-1893 (1893)
 Musik-Mindesmærker fra Middelalderen i Danmark (1912 med fortsættelse 1918)
 Biografiske Essays om J. P. E. Hartmann (1916)
 Dansk Musikhistorie indtil ca. 1700 (1921)
 Musical Relations between England and Denmark in the 17th century 
 Musik i Danmark ved Aar 1900

Kilder m.m. 
 Kraks Blaa Bog 1929
 Dansk Biografisk Leksikon, 3. udg., 1979.
 Om Vilhelm Carl Ravn
 Om Musikhistorisk Museum
 Grove dictionary

Musikteoretikere
Danskere i 1800-tallet
Danskere i 1900-tallet
Museumsfolk fra Danmark
Ansatte ved Københavns Universitet
Riddere af Dannebrog
Musikhistorikere fra Danmark
Personer fra København
Personer i Kraks Blå Bog (afdøde)
Dansksprogede forfattere fra Danmark
Angul
Personer i Dansk Biografisk Leksikon
Royal Courts of Justice

Royal Courts of Justice (også kaldt Law Courts) er en bygning i London, som huser Appeldomstolen for England og Wales (Court of Appeal of England and Wales) og Landsretten for England og Wales (High Court of Justice of England and Wales). Bygningen ligger på Strand i London. Den har en imponerende kuppel og blev færdiggjort i 1881.

Eksterne henvisninger 

Bygninger, konstruktioner og anlæg i London
City of Westminster
Flere Filmhits

Flere Filmhits er et album fra 2007 med diverse danske skuespillere, der synger ældre danske sange, primært fra film, og er efterfølgeren til Danske Filmhits; den blev fulgt op med Julehits.

Spor 
   
   
Album fra Danmark
Album fra 2007
Anders Bjerring Qvist

Anders Bjerring Qvist (født 31. juli 1987 på Frederiksberg), er en dansk professionel fodboldspiller, hvis primære position på banen er i det centrale forsvar.

Spillerkarriere

Klubkarriere 
Qvist fik sin fodboldopdragelse i den lokale fodboldklub Frederiksberg Boldklub (5-13 års alderen), men senere henne i ungdomsårene rykkede den højrebenede forsvarer i stedet ud som drengespiller for lokalrivalerne fra B.93 (fra 13 års alderen). Den daværende klubejer og tidligere landsholdsspiller af Østerbro-klubben, Preben Elkjær, valgte ved Qvists overgang til seniortiden at underskrive en tre-årig spillerkontrakt med midterforsvareren, som i 2005/06-sæsonen var med til at spille københavnerne fri for nedrykning i 2. Division Øst. Qvist blev i alt noteret for 46 optrædener (ingen scoringer) på B.93's førstehold i henholdsvis pokalturneringen, 1. division samt 2. division.

Den daværende U/19-landsholdsanfører (og tidligere U/18-landsholdsanfører) skrev i januar 2006 som 18-årig under på en fire-årig spillerkontrakt med Superliga-klubben FC Nordsjælland, hvilket havde sportslig virkning fra og med den 1. juli samme år.

Efter i den forgangne sæson kun at have opnået otte Superligakampe for klubben indgik nordsjællænderne i sommerpausen 2007 en halv-årig lejekontrakt med 2. divisionsklubben Fremad Amager, hvor han fik sin officielle kampdebut den 2. september 2007 i forbindelse med en udebanekamp mod divisionskollegaerne fra Greve Fodbold. Lejekontrakten blev indgået blandt andet på et ønske om at få mere spilletid. Qvist skulle oprindeligt efter efterårssæsonens afslutning og lejekontraktens udløb vende tilbage til FC Nordsjælland, men fik i stedet forlænget sin lejekontrakt med amagerkanerne for den resterende del af 2007/08-sæsonen.
I 2009 indgik Qvist en kontrakt med FC Roskilde, der spiller i 1. division.

Landsholdskarriere 
Qvist har opnået samlet 53 optrædener og været repræsenteret på samtlige af DBUs ungdomslandshold (fra U/16 til U/21) og blevet noteret for en enkelt scoring i en U/16-landsholdskamp i 2002.

Referencer

Eksterne kilder/henvisninger 

 Spillerprofil på fcnsj.com
 Spillerprofil på fca.dk 
 

Fodboldspillere fra Danmark
Fodboldspillere fra Frederiksberg Boldklub
Fodboldspillere fra B.93
Fodboldspillere fra FC Nordsjælland
Fodboldspillere fra Fremad Amager
Personer fra Frederiksberg
Fodboldspillere fra FC Roskilde
Sophie Keller

Sophie Helene Henriette Keller, født Rung (14. november 1850 i København – 1. maj 1929 sammesteds) var en dansk operasangerinde (sopran).

Hun var datter af komponisten Henrik Rung og søster til Frederik og Georg Rung og fik sin debut i 1869 på Det Kongelige Teater som Agathe i Jægerbruden. Med sin mørktfarvede lyrisk-dramatiske sopran optrådte hun i roller som Leonora i Trubaduren, titelrollen i Aida og Senta i Den flyvende Hollænder. Betydeligt pædagogisk virke for sangere som Elisabeth Dons, Emilie Ulrich, Ida Møller og Ingeborg Steffensen. Kongelig kammersangerinde i 1894.

Eksterne kilder/henvisninger 
 
 Dansk Kvindebiografisk Leksikon

Operasangere fra Danmark
Personer i Dansk Kvindebiografisk Leksikon
Danskere i 1800-tallet
Danskere i 1900-tallet
Personer fra København
Kongelige kammersangere
Personer i Dansk Biografisk Leksikon
Slægten Rung
Sopraner
Marie Fikáčková

Marie Fikáčková (9 september 1936 – 13 april 1961) var en tjekkisk seriemorder. Hun blev født I Sušice

Barndom og ungdom 
Marie Fikáčková voksede op i en dårligt fungerende familie, og hendes eget ægteskab gik i stykker. Hun arbejde som sygeplejerske (zdravotní sestra) på hospitalet i Sušice, hvor hun var på barselsgangen.

Mordene 
Hun blev anholdt i 1960 og anklaget for at have myrdet en nyfødt baby. Under efterforskningen tilstod hun, at hun havde myrdet mindst 10 nyfødte babyer siden 1957. Hun slog sine ofre i hovedet, så de døde i løbet af timer eller dage. Motivet til mordene er aldrig helt blevet opklaret. 

Marie Fikáčková blev kun anklaget for to mord, da det ikke var muligt at bevise de ældre mord. Hospitalet manglede en kontrol, som kunne vurdere dødsfald hos nyfødte, og morderen blev opdaget ved et held. 

Hverken læger eller nogen fra ledelsen blev anklaget eller fyret, og hele sagen blev holdt hemmelig i årtier.

Døden 

Fikáčková blev dømt til døden, og hun blev henrettet ved hængning

Eksterne henvisninger 
 Den originale artikel på den engelske wikipedia
 TV Nova document about Fikáčková  (på tjekkisk)

Personer fra Tjekkiet
Kvindelige seriemordere
Sygeplejersker
Seriemordere fra Tjekkiet
Personer henrettet ved hængning
Elisabeth Dons

Elisabeth Caroline Cathrine Dons (19. april 1864 på Daurupgård ved Bjergsted – 2. maj 1942 i Tårbæk) var en dansk operasangerinde (mezzosopran). Hun fik sin debut i 1885 på Det kgl. Teater som Azucena i Trubaduren. Efter videreuddannelse i Paris, sang hun også sopranpartier som Marguerite i Faust, Ingeborg i Drot og Marsk og grevinden i Figaros Bryllup. Med sit aristokratiske ydre, sit temperament og sin mørke mezzosopran indtog hun positionen som primadonna i 1890'erne. Trak sig tilbage i 1905, 41 år gammel. Hun plejede omgang med tidens kendte kunstnere Sophus Claussen, Anne Marie og Carl Nielsen, J.F. Willumsen og Vilhelm Wanscher. Hun blev kongelig kammersangerinde i 1888 og modtog fortjenstmedaljen Ingenio et arti i 1915. Elisabeth Dons' Mindelegat uddeles hvert år siden 1960 til en operasangerinde.

Litteratur 
 Danmarkshistoriens blå bog. Kraks Forlag 1971.

Eksterne henvisninger 
 
 Dansk Kvindebiografisk Leksikon 
 Elisabeth Dons' Mindelegat 

Operasangere fra Danmark
Personer i Kraks Blå Bog (afdøde)
Personer i Dansk Biografisk Leksikon
Personer i Dansk Kvindebiografisk Leksikon
Kongelige kammersangere
Modtagere af Ingenio et arti
Modtagere af Tagea Brandts Rejselegat
Peter Schram

Peter Ludvig Nicolai Schram (født 5. september 1819 i København, død 1. juli 1895 sammesteds) var en dansk operasanger (bas).

Han var elev ved Giuseppe Sibonis musikkonservatorium 1831 og fik sin debut i 1841 på Det Kongelige Teater. I en menneskealder en af teatrets mest elskede sangere i roller som Mefistofeles i Faust, Leporello i Don Juan og Bartolo i Barberen i Sevilla. Han blev udnævnt til kongelig kammersanger i 1866. Han optrådte sidste gang på Det kgl. Teater 75 år gammel som Rasmus Skytte i Gulddaasen 2. april 1895.

Schram blev Ridder af Dannebrog 1860, Dannebrogsmand 1892 og modtog Fortjenstmedaljen i guld 1884. Han er begravet på Vestre Kirkegård.

Diskografi 
 Den siste sångarfursten = The last singing despot. Caprice CAP 21586 (4 cd). 1998. - Fra: Don Giovanni, akt 1 (Mozart): Sjælden Penge = Notte gi ; Listearian = Madamina. Indspillet 1889 på voksrulle. Overførsel 1936 til grammofonplade.

Litteratur 
Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 98-101.

Eksterne links 
 
 H. C. Andersens dagbøger

Operasangere fra Danmark
Personer fra København
Danskere i 1800-tallet
Kongelige kammersangere
Personer i Dansk Biografisk Leksikon
Riddere af Dannebrog
Modtagere af Fortjenstmedaljen i guld
Ruben-samlingen - Danmarks første lydoptagelser
Vallø

Vallø kan betegne:

 Vallø Slot
 Vallø Stift
 Vallø Kommune (nu en del af Stevns Kommune)
 Valløby

Se også
 Valløby Sogn
 Valløby Kirke